
Ministru kabineta rīkojums Nr. 734
Rīgā 2022. gada 18. oktobrī (prot. Nr. 53 54. §)
Par apropriācijas pārdali
· 1. Atļaut Iekšlietu ministrijai pārdalīt finansējumu 3 087 212 euro apmērā, tai skaitā:
· 1.1. budžeta programmā 10.00.00 "Valsts robežsardzes darbība" samazināt finansējumu 2022.–2024. gada prioritārā pasākuma "Amatpersonu ar speciālajām dienesta pakāpēm kapacitātes stiprināšana (robežpiemaksa, izmeklētāju atlīdzība, mēnešalgu izlīdzināšana)" apakšpasākumam "Speciālā piemaksa par robežkontroles mobilitāti un stiprināšanu" 2 883 368 euro apmērā un palielināt finansējumu 2 883 368 euro apmērā, lai nodrošinātu samaksu amatpersonām ar speciālajām dienesta pakāpēm (turpmāk – amatpersona) par dienesta pienākumu izpildi virs noteiktā dienesta pienākumu izpildes laika, amatpersonu prēmēšanu par viņu tiešās darbības rezultātā atklātiem un novērstiem noziedzīgiem nodarījumiem un ieguldījumu ēnu ekonomikas apkarošanā, kā arī naudas balvas nodarbinātajiem sakarā ar Valsts robežsardzei svarīgu notikumu;
· 1.2. no budžeta programmas 10.00.00 "Valsts robežsardzes darbība" 2022.–2024. gada prioritārā pasākuma "Amatpersonu ar speciālajām dienesta pakāpēm kapacitātes stiprināšana (robežpiemaksa, izmeklētāju atlīdzība, mēnešalgu izlīdzināšana)" apakšpasākuma "Speciālā piemaksa par robežkontroles mobilitāti un stiprināšanu" 203 844 euro apmērā uz:
· 1.2.1. budžeta apakšprogrammu 06.01.00 "Valsts policija" 181 018 euro apmērā, lai nodrošinātu amatpersonu prēmēšanu par viņu tiešās darbības rezultātā atklātiem un novērstiem noziedzīgiem nodarījumiem un ieguldījumu ēnu ekonomikas apkarošanā;
· 1.2.2. budžeta apakšprogrammu 40.01.00 "Administrēšana" 22 826 euro apmērā atlīdzībai, lai stiprinātu Nodrošinājuma valsts aģentūras administratīvo kapacitāti pamatfunkciju izpildes nodrošināšanai un atbalsta sniegšanai citām Iekšlietu ministrijas padotības iestādēm.
· 2. Iekšlietu ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju  par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

